Orlando Cruz

Orlando Iván Cruz Torres (Yabucoa, Puerto Rico, 1981eko uztailaren 1a) Puerto Ricoko boxeolari profesionala da. Amateur zenean, Puerto Rico ordezkatu zuen 2000ko Sidneyko Joko Olinpikoetan.

 Biografia 
Puerto Ricoko San Juanen jaio zen.

2000ko Sidneyko Olinpiar Jokoetan parte hartu zuen modu amateurrean.

Profesionalki 2000ko abenduaren 15ean debutatu zuen, Alfredo Valdezen aurkako borroka batean, Puerto Ricon. 

2009. urtera arte ez zuen borrokaldirik galdu, Cornelius Lockek knock-out tekniko batekin garaitu zuen arte. 

2012ko irailean Munduko Boxeo Erakundearen rankingeko 4. postuan zegoen.

2012ko urriaren 19an Jorge Pazos mexikarra garaitu zuen Miamin (Florida). Garaipenak ateak ireki zizkion 126 librako munduko tituluaren alde borrokatzeko. Borroka hori Orlando Salido mexikarraren aurka izan zen 2013ko urriaren 12an, Las Vegasen. Orlando Salidok irabazi zuen, knock-out kategorian, zazpigarren roundean. Cruz bere jantzietan LGBT banderaren koloreak zituela atera zen ringera, Puerto Ricoko banderaren koloreekin atera beharrean, borrokaldi hauetan ohikoa den bezala. Kolore aldaketak haserrea eragin zuen zale batzuen artean. Gerora, Cruzek nahigabeko polemika horregatik damua adierazi zuen, eta Puerto Ricoko bandera errespetatzen zuela adierazi zuen.

 Bizitza pertsonala 
2012ko urriaren 4an Cruzek komunikatu bat kaleratu zuen: "Harro egon naiz beti puertorricar izateaz, eta harro egoten jarraituko dut. Beti egon izan naiz harro gizon gay bat izateaz, eta harro egoten jarraituko dut". Horrela, jardunean egonda gay dela publiko egin duen lehen boxeolaria bihurtu zen.

 Erreferentziak 

Kategoria:Puerto Ricoko boxeolariak
Kategoria:Boxeolariak
Kategoria:Kirolariak
Kategoria:Puertorricarrak